ועדת הכספים, כנסת 20, פרוטוקול מספר 66, 2015-08-16 13:10

משה גפני: אני מתכבד לפתוח את הדיון, הנושא האחרון שעל סדר היום - תקנות הסדרים במשק המדינה (ארנונה כללית ברשויות המקומיות)

משה גפני: * - הסדרת הארנונה למערכות תרמו-סולאריות ופוטו-וולטאיות.

משה גפני: אנחנו קיימנו דיון וביקשנו שיביאו לכאן תקנות, שיחתמו עליהם שר הפנים ושר האוצר.

משה גפני: הדבר הכי פשוט שנראה שצריך להיות זה שמאפס עד 200 לא תהיה ארנונה.

משה גפני: אדם משתמש, ושם על הגג, כמו שהוא שם דוד שמש, שם קולטנים, פאנלים, הוא משתמש בחשמל שלו, שהוא מקבל את זה מהשמש, לא מזהם את האוויר, משלם ארנונה על הבית שלו, זה בית פרטי, הוא לא מייצר חשמל.

אורלי לוי אבקסיס: זה כמו שאומרים עכשיו – בואו נשלם ארנונה על דוד שמש.

משה גפני: נכון.

משה גפני: אנחנו כבר חמש שנים מתגלגלים עם העניין הזה.

משה גפני: המדינה מעוניינת שיהיה חסכון בחשמל, שיהיה פחות זיהום אוויר, ואם מישהו עושה את זה לייצור תעשייתי, או דברים מהסוג הזה – אז בסדר, הוא צריך לשלם ארנונה, גם אם הוא צריך לשלם אותה נמוכה, כי בסופו של דבר מדובר על זה שחוסכים, גם בזיהום אוויר.

אראל מרגלית: וראיתם שאובאמה אמר שהאיום האסטרטגי הגדול ביותר זה לא דאע"ש, לא איראן, זה ההתחממות של כדור הארץ.

משה גפני: על כל פנים, אני דיברתי עם מנכ"לית משרד הפנים, כמה פעמים במהלך השבוע האחרון.

משה גפני: בסופו של דבר, אמרתי לה, אנחנו שמים את התקנות האלה, אבל אין לנו את התקנות.

משה גפני: היא אמרה לי – תשים את זה ביום ראשון.

משה גפני: אמרתי שיש חופשה מרוכזת, ואחרי זה מתחיל התקציב, וצריך לגמור את העניין הזה.

משה גפני: חברי הוועדה הביעו את דעתם באופן נחרץ עוד יותר ממה שאתם אמרתם, שצריך לסיים את העניין הזה.

משה גפני: ואז, היו צריכות להיות תקנות.

אורלי לוי אבקסיס: מה התקנות אומרות?

משה גפני: התקנות מדברות על גובה הארנונה, מאפס עד 200 – אפס.

אורלי לוי אבקסיס: מדברים על מטרים?

משה גפני: כן.

משה גפני: זאת אומרת – זה גג של הבית.

אראל מרגלית: כדי לעודד את זה צריך לדבר לפי המספרים שדיברנו עליהם ב-2011.

משה גפני: יש במציאות הזו סכומים שעליהם מדובר, מ-200 ואילך, למסחרי, תקנות שהיו כבר מוכנות קודם.

משה גפני: הוויכוח היה על אפס עד 200.

משה גפני: אני אז לא הסכמתי להביא את זה כי אמרתי שזה צריך פטור.

משה גפני: היה אז טיעון משפטי שעל פי החוק חייבים שיהיה גובה של ארנונה, אפילו אגורה אחת.

משה גפני: אין פטור.

משה גפני: אני חושב שלא כך, הייעוץ המשפטי כאן

משה גפני: גם חושב שאפשר לעשות את זה בלי זה.

משה גפני: אבל אמרתי – בסדר, תביאו את התקנות, מאפס עד 200 – אגורה אחת, או סכום סמלי אחר.

משה גפני: מה הבעיה?

משה גפני: הרי גם אתם מסכימים שצריך שיהיה פטור, רק שאי אפשר מבחינה משפטית.

משה גפני: אז בסדר.

<סיון להבי: אנחנו כינסנו ישיבה רבת משתתפים לאחר הדיון הקודם של כל גופי הממשלה שעוסקים בנושא, לנסות להגיע לנוסח תקנות מוסכם, שנציג אותו בפני השרים, שיציגו אותם לוועדה.

<סיון להבי: בנושא הזה, מ-2010 קמו ונפלו הרבה מחלוקות וסוגיות, ואנחנו באמת הגענו לישורת האחרונה.

<סיון להבי: יש תמימות דעים על מרבית הנושאים, גם על הנושא של ה-200 מטר לקח זמן להגיע להסכמה שזה הגבול הנכון.

<סיון להבי: עכשיו הסיטואציה היא בעצם איך פוטרים את ה-200 מטר, ולא האם צריך לפטור את ה-200 מטר.

<סיון להבי: בנושא הזה התגלו מחלוקות.

<סיון להבי: אנחנו בוחנים עכשיו את הדרכים החוקיות להסדיר את הסוגיה.

<סיון להבי: ברגע שנגיע להסכמה - - -

אורלי לוי אבקסיס: מה קורה עכשיו, במצב הביניים?

<סיון להבי: עכשיו יש חוסר הסדרה.

אורלי לוי אבקסיס: אז מה קורה עם האדם שיש לו בגג - - -

<סיון להבי: כל רשות - - -

אורלי לוי אבקסיס: אז לכם נוח לסחוב את ההסדר, ונוח - - - הבנו כבר.

אורלי לוי אבקסיס: כל עוד אין הסדרה, אנשים משלמים.

אורלי לוי אבקסיס: זה מה שאתם אומרים?

אורלי לוי אבקסיס: אנחנו לא צריכים לתת יד לזה, אדוני היושב ראש.

אורלי לוי אבקסיס: אסור לנו לתת יד לזה.

<קריאות: - - -

מיקי רוזנטל: אם חייבים לקבוע ארנונה, ואי אפשר לקבוע ארנונה אפס, אפשר לקבוע ארנונה מינוס, ואז זה יעודד אנשים לשים את זה על הגג.

מיקי רוזנטל: יש בזה היגיון רב מאד.

מיקי רוזנטל: כמו מס הכנסה שלילי.

מיקי רוזנטל: אני לא צוחק בכלל.

מיקי רוזנטל: זה יעודד אנשים לשים את זה על הגג, זה ימנע זיהום אוויר, וכו' וכו'.

משה גפני: הצעתך נרשמה.

<סיון להבי: השרים צריכים להביא בפני הוועדה סיווג ראשי שבו יש מינימום ומקסימום.

אורלי לוי אבקסיס: כמה שנים אתם יושבים על זה?

אורלי לוי אבקסיס: 4 שנים, זה לא ייתכן.

אורלי לוי אבקסיס: אז אולי אנחנו נקבע לכם?

אורלי לוי אבקסיס: וכל זמן שאין הוראה אחרת, אנשים משלמים.

אראל מרגלית: וזה יותר מזה.

אראל מרגלית: יש עוד דבר.

אראל מרגלית: ברגע שאין בהירות אז גם אם אדם רצה להשקיע, הוא לא יודע איפה הוא עומד.

משה גפני: רבותי, בואו נצא מתוך הנחה, גם מהשיחות שהיו כאן, בוועדה, וגם מהשיחות שניהלתי אתם, אין ויכוח לגבי הנושא.

משה גפני: יש ויכוח שהוא הוויכוח הכי שנוא עלי, וויכוח הכי נורא.

משה גפני: כשאדם מתווכח אידיאולוגית, אז מתקיים ויכוח אידיאולוגי.

משה גפני: אין ויכוח כזה.

משה גפני: מי שאמר לי להביא את זה זה המנכ"לית.

משה גפני: אמרתי לה – אבל אין עדיין תקנות, ועוד יש ויכוח.

משה גפני: היא אמרה לי – עד יום ראשון זה ייפתר, תביא את זה.

משה גפני: אני שמתי את זה על סדר היום על פי בקשתה.

מיקי רוזנטל: ואין תקנות.

משה גפני: המציאות היא שאין פה ויכוח מי יודע מה.

משה גפני: אני בדקתי במשרד המשפטים, בדקתי בלשכות המשפטיות האם יש בעיה לשים אגורה אחת, ארנונה.

מיקי רוזנטל: אגורה אחת זה לא טוב, אדוני.

משה גפני: לא משנה.

מיקי רוזנטל: לא, זה משנה מאד.

מיקי רוזנטל: זה מצטבר אחר כך לחובות.

משה גפני: זה לא מצטבר לשום דבר.

משה גפני: תאמין לי, אז הרשויות לא גובות את זה, ואז אפשר גם לעשות תיקון חקיקה.

משה גפני: אפשר לתקן את החוק אם זו הבעיה.

משה גפני: אני קיוויתי שזה מה שיבוא, כיוון שאין בעיה משפטית.

אורלי לוי אבקסיס: ואז הם באו עם רק מה-200 ואילך?

משה גפני: הם לא באו עוד עם כלום.

משה גפני: יש את מה שאז, ב-2011 הביאו, שאת זה אפשר לאשר.

אורלי לוי אבקסיס: לא, לא.

אורלי לוי אבקסיס: בוא נתלה את זה בזה.

אורלי לוי אבקסיס: יכול להיות שהמצב היום, בגלל שאין תקנות, אנשים מרווחים, אלא אם התקנות באות להקל.

<סיון להבי: בוודאי שלהקל.

אורלי לוי אבקסיס: אז למה לא הבאתם עד 200.

אורלי לוי אבקסיס: למה פיצלתם?

משה גפני: הם לא הביאו כלום.

<סיון להבי: בהצעה של האגורה יש כמה בעיות.

<סיון להבי: אחת, התנגדות של השלטון המקומי שיגידו – יחולו עלינו חובת מדידת וגביית האגורה.

משה גפני: הבעיה הזו נפתרה במה שאמרנו, גם בישיבה הקודמת – יהיה תצהיר של האנשים, הרשויות המקומיות יוכלו לעשות משהו מדגמי וגם לא בטוח שצריך את זה, אפשר לראות את זה בעין.

משה גפני: התצהיר הוא מספיק הרי יודעים מה גודל הבית.

מיקי רוזנטל: יש עוד נקודה, אדוני – אני יודע שהיה דיון ולא הצלחתי להיות, כי הייתי בדיון אחר, אבל זה נושא מאד חשוב: האם כל אדם – הרי הוא צריך להגיד שזה לא העסק שלו, הוא לא צריך לפתוח תיק במס הכנסה ובמע"מ – האם אנחנו פוטרים אותם עד 200 מ' מהעניין הזה?

משה גפני: כן, פוטרים.

<סיון להבי: המהות של האגורה באה, למעשה, לתת פטור, והחוק מסדיר באופן מאד מסודר מי זכאי לפטור, וככל שרוצים לתת פטור לנושא הזה, יש להגיש הצעה לתיקון חקיקה של פקודת הפטורים, ולהעניק פטור מאפס עד 200 – זו עמדת משרד הפנים.

אורלי לוי אבקסיס: אז 10 אגורות זה גם פטור?

<סיון להבי: יתמרמרו לנו שזה הרבה כסף, רצו לתת אפס.

מיקי רוזנטל: אז מינוס זה מצוין.

מיקי רוזנטל: זה מעודד את העניין של חשמל נקי.

מיקי רוזנטל: מינוס אגורה.

מיקי רוזנטל: אם יווצר חוב – שיווצר כלפי אזרחים.

אורלי לוי אבקסיס: המשרד להגנת הסביבה הרי צריך לדחוף את הנושא הזה.

אורלי לוי אבקסיס: מה דעתו?

<סיון להבי: לגבי שמועות או דעות לגבי המספרים עצמם – אני פשוט לא רוצה להתייחס כי השרים עוד לא הביאו את המספרים בפני הוועדה, את המספרים של המינימום והמקסימום האחרים.

<סיון להבי: אנחנו יודעים באיזה גבולות גזרה דיברנו.

משה גפני: אבל הגיעו לפה תקנות שאני הודעתי עליהם, מ-2011.

<סיון להבי: נכון, אבל השרים הנוכחיים לא הביאו תקנות חתומות.

<סיון להבי: אז נשאיר להם את ה - - -

<סיגל נעים: זה נורא מה שקורה פה.

<סיגל נעים: אני אסביר לכם למה.

<סיגל נעים: לי יש חברה עם שדה סולארי.

<סיגל נעים: אני קיבלתי את מסמך הוורד של משרד הפנים, הטיוטה של התקנות.

<סיגל נעים: מה שנאמר פה בוועדה לפני כך וכך שנים – ואת צודקת מאד כשאת אומרת שההתמהמהות שלהם - - - אני משלמת כל חודשיים 40 אלף שקל ארנונה, וזה בסדר, כי אני משלמת את זה.

אורלי לוי אבקסיס: אם ייכנסו התקנות, כמה את תהיי אמורה לשלם?

<קריאה: על איזה שטח זה?

<סיגל נעים: 100 דונם, בחצבה.

<סיגל נעים: מה שקורה זה כך: יצאו תקנות בזמנו.

<סיגל נעים: בתקנות היה כתוב 2.4.

<סיגל נעים: אני מדברת על השדות הגדולים.

<סיגל נעים: לגבי המתקנים הקטנים על הגג, אין מחלוקת, זה עניין טכני, ואין לי מה להגיד על זה.

<סיגל נעים: אני מדברת על השדות הגדולים, שאם מדברים על כל הססמאות היפות שדיברנו, זה רלבנטי מאד לשדות הגדולים כי זה מאות מגה ואט.

<סיגל נעים: התקנות שאושרו, למעט עניין ה-200 ק"ג על הגגות היו 2.4 אבל זה לא 2.4 אלא זה 2.4 לשטח של עד 10 דונם, שזה לא מעניין אותי כשיש לי שדה של 100, 200 ו-300 דונם.

<סיגל נעים: המחיר הנכון זה ה-1,2.

<סיגל נעים: מ-10 דונם עד 300 דונם.

<סיגל נעים: זה התעריף שבאמת רלבנטי, ומעל 300 דונם זה 0,6, שזה שדות ממש גדולים.

<סיגל נעים: עכשיו אנחנו באנו ואמרנו – 1,2 – גדול עלינו.

<סיגל נעים: על ה-2,4 אני לא מדברת, זה 10 דונם.

<סיגל נעים: עכשיו אני רואה את הטיוטה של משרד הפנים.

<סיגל נעים: זה לא 2,4 וזה גם לא 1,2.

<סיגל נעים: זה 2,7.

<סיגל נעים: אני משלמת דמי שכירות למושב חצבה, 3 שקלים למטר.

<סיגל נעים: אתם מבינים שאין שום היתכנות כלכלית שדמי השכירות יהיו 3 שקלים והארנונה תהיה 2,7?

<סיגל נעים: אני באה לפה בדם ליבי.

<סיגל נעים: אני שמתי 30 מיליון שקל בשדה הסולארי הזה.

<סיגל נעים: אם אין לי תקנות, אם התקנות הן מעל שקל - אין לי כסף להחזיק את השדה.

<סיגל נעים: שמתי 30 מיליון שקל ואני מפסידה את הכסף.

<סיגל נעים: למה זה קורה?

<סיגל נעים: כי יש תעריפים שונים לסולאריים.

<סיגל נעים: חברי כנסת שלא מכירים את הנושא, אז תבינו, שהיו תעריפים של 2 שקלים, שהם היו יכולים לשלם תעריפים של 2,7 וגם של 4.

<סיגל נעים: אבל אני הייתי בסוף ההסדרה, בתעריף של 0.54 אגורות, שזה בסדר גמור, כי המדינה משלמת לי פחות על החשמל וכל התושבים משלמים פחות על החשמל.

<סיגל נעים: אבל זה לא הגיוני שביד אחת אומרים לי – תקבלי תעריף יותר נמוך כי המדינה רוצה להוריד את תעריפי החשמל, וביד השניה אומרים לי – בואי תשלמי ארנונה שהיא בגובה דמי השכירות, ותסגרי את השדה.

<סיגל נעים: הדיון הז הדיון הזה נמשך ונמשך ונמשך, ואנחנו משלמים כל חודש 40 אלף שקל.

<סיגל נעים: בבקשה תסגרו את זה.

אורלי לוי אבקסיס: בתקנות החדשות אמורה להיות הטבה או החמרה?

<סיגל נעים: החמרה.

<סיגל נעים: מ-2,4 ל-2,7.

<סיגל נעים: יש פה טבלה.

<סיגל נעים: משרד הפנים אומר שהוא לא רוצה שיהיו תעריפים, ושצריך לאחד את כולם.

<סיגל נעים: אז איפה נאחד?- בתעריף הכי גבוה, ונעלה אותו.

<סיגל נעים: זה לא סביר.

<סיון להבי: הסיווגים הראשיים קובעים מינימום ומקסימום.

<סיון להבי: כל הדיון הזה יכול היה להתקיים במידה והרשות המקומית של סיגל היתה קובעת את ה-3 אגורות.

<סיגל נעים: למה אני צריכה ללכת לרשות המקומית?

<סיגל נעים: למה אני צריכה לפנות אליך - - -

אורלי לוי אבקסיס: מה, אתה מיתמם?

אורלי לוי אבקסיס: אתה נותן לרשות המקומית אפשרות להעלות את הארנונה – נדמה לך שהיא תלך על המינימום?

<סיגל נעים: אני מתחננת לאיל בלום, שהוא יושב ראש הרשות המקומית של ערבה תיכונה, שנה שלמה לפגישה.

<סיגל נעים: למה אני צריכה להתחנן?

<סיון להבי: ברגע שמוקם סיווג חדש צריכה להישאל השאלה האם הרשות יכולה לחייב במינימום ובמקסימום כהטלה ראשונה, ללא אישור השרים או לא.

<סיון להבי: אנחנו צריכים להסדיר את זה, כיוון שבמקרה של סיגל נעים כבר נקבע תעריף כלשהו, ולכן, ככל הנראה, רשות שגובה תעריף כלשהו צריכה לקבל איזשהו אישור במידה והיא תהיה מעוניינת בהעלאה.

אורלי לוי אבקסיס: יש לי שאלה פשוטה: כמה מקרים אתה מכיר שבהם אתה נותן ספקטרום של מס, זאת אומרת – של מדרגות מס, לרשות מסוימת, שבה היא מיצתה את המינימום ולא את המקסימום?

אורלי לוי אבקסיס: כמה מקרים כאלה אתם מכיר?

<סיון להבי: במקרה הזה יש רשויות שאפילו נלחמו אתנו על המינימום.

<סיגל נעים: נכון, הוא צודק.

<סיגל נעים: יש רשויות שתומכות בסולארי, באמת.

אורלי לוי אבקסיס: זו אג'נדה של ראש המועצה, אבל אם הוא מתחלף, אז מה?

<קריאות: - - -

אורלי לוי אבקסיס: אין פה צפי.

אורלי לוי אבקסיס: כל יום זה עלול להשתנות.

<סיון להבי: יש גם תחרות בין רשויות.

<קריאות: - - -

מיקי רוזנטל: אנחנו לא יכולים לאפשר את הדבר הזה.

אורלי לוי אבקסיס: זה פשוט לגדוע את הענף.

משה גפני: רבותי, משרד האוצר, בבקשה.

משה גפני: קודם כל, עזוב את השאלה של מאפס עד 200.

משה גפני: כולנו יודעים, הכל בסדר.

משה גפני: מ-200 ואילך – התקנות האלה מקובלות עליכם?

<יוסי עדס: העמדה שלנו היא שעד 200 לא צריך לחייב, רק מהמטר של מעל 200, להתחיל לחייב על גבו את ה - - -והתעריפים הם מה שהיה בנוסח שהיה אז, עם שיעור העדכון.

<יוסי עדס: בסך הכל, אם התקנות היו מאושרות אז, שיעור העדכון היה חל עליהן.

<יוסי עדס: לכן אנחנו לא רואים בעיה - - -

אורלי לוי אבקסיס: אבל כשבדקתם, עשיתם היתכנות האם אותן חוות שמחזיקות היום X שטח בשביל אנרגיה סולארית, איך השינוי ישפיע עליהם מבחינה כלכלית, על חדלות או קיום?

<יוסי עדס: נעשתה הבדיקה.

<יוסי עדס: - - -אם התעריפים האלה היו נקבעים אז, אז - - - שיעור העדכון בפועל.

<יוסי עדס: לכן אנחנו רואים ששיעור העדכון של התעריפים שנבחנו ורצינו לאשר אותם בוועדה ב-2010 - - - זה בעצם כל הקידום של כל הארנונה, ולכן אם זה היה מאושר אז, אלה היו התעריפים היום.

משה גפני: אני מודה לך.

משה גפני: אני מבקש להתייעץ עם חבריי.

משה גפני: תראו, מה שקורה פה פשוט מרגיז אותי עד השמים.

משה גפני: אני לא יכול לסבול את הדבר הזה.

משה גפני: יש מטרה, כשהמטרה הזו היא לדעת כולנו חיונית ממדרגה ראשונה.

משה גפני: אי אפשר לבוא ולהצהיר הצהרות – שרים ומנכ"לים, הצהרות לתקשורת על דברים שהם חיוניים לאזרחי המדינה, והנושא של איכות הסביבה, ובסוף, כשזה מגיע באופן מעשי אנחנו רואים איך מתגלגלים עם העניין הזה.

משה גפני: יש את התעריפים שהם נתנו לנו לפני חמש שנים.

משה גפני: יש את התעריפים שהם נתנו לנו גם עכשיו.

משה גפני: אותם תעריפים.

משה גפני: במשך כל התקופה הזו הרשויות המקומיות גבו כסף גדול מאותם אנשים שעשו את הדבר שכולנו מצפים ומבקשים מהם שהם יעשו.

משה גפני: גבו כסף גדול, דבר שהוא עוול שאין כדוגמתו.

משה גפני: פשוט גזלה.

משה גפני: זה מה שקרה עד היום.

משה גפני: אני מנהל משא ומתן מאז שהיתה הישיבה כאן, באותו יום, של איכות הסביבה.

משה גפני: סיכמנו שבתוך שבועיים נקבל את זה, כשהנושא המרכזי הוא אפס עד 200.

משה גפני: אני מבקש לעשות כך.

משה גפני: אם אתם מוכנים להתבזות יחד אתי – אני יודע, אחרי שבדקתי עם ארז קמיניץ ממשרד המשפטים ועם יועצים משפטיים – אין בעיה משפטית, גם לקבוע אפס וגם לקבוע אגורה.

משה גפני: אין בעיה משפטית בעניין הזה.

משה גפני: נכון שצריך לתקן את החוק.

משה גפני: הרי זה באמת שטות, את הדבר הזה הממשלה היתה צריכה להביא מזמן.

משה גפני: אבל אני מתכוון להגיש הצעת חוק פרטית.

משה גפני: היות והמנכ"לית ביקשה ממני לאשר את התקנות היום, אין לנו תקנות חתומות, אני מבקש שנצביע אנחנו היום על כאילו יש פה תקנות.

אורלי לוי אבקסיס: אנחנו ניצור את התקנות?

משה גפני: לא, אנחנו לא יכולים.

משה גפני: אני אומר דבר מצחיק.

משה גפני: מותר לוועדת הכספים להגיד לשרי האוצר והפנים שזה מה שאנחנו חושבים שצריך להיות.

משה גפני: נצביע על מה שאנחנו חושבים שצריך להיות.

מיקי רוזנטל: אני רק שואל – אתה מדבר על האפס עד 200?

משה גפני: לא, על הכל.

מיקי רוזנטל: אבל אני לא רוצה לאשר את זה, כי המחיר גבוה מדי.

משה גפני: הוא לא גבוה מדי.

משה גפני: בלי העדכון.

<סיגל נעים: אבל אדוני, זה לא התקנות שקיבלת.

<סיגל נעים: אני קיבלתי את מסמך הוורד, התקנות של משרד הפנים.

<סיגל נעים: התקנות הקודמות שאתה אמרת שהן בסדר, שהן קשות לנו אבל אנחנו יכולים לחיות אתן, זה 1,2.

<סיגל נעים: הם עשו את זה 2,7.

<סיגל נעים: תסתכל, אני אראה לך.

<קריאות: - - -

אורלי לוי אבקסיס: הם שינו את המדרגות, אדוני היושב ראש.

אורלי לוי אבקסיס: הם צמצמו את המדרגות ולכן הם משלמים.

<סיון להבי: אני מציע שהדיון הזה יתקיים כשהשרים

מיקי רוזנטל: אם אין מסמך, אנחנו מצביעים על משהו שמאשר את המסמך שצוטט כאן, אז אני מוטרד, כי אז הארנונה גבוהה מדי.

משה גפני: היתה פה דרישה ל-7 שקלים, היתה פה דרישה ל-5 שקלים, אני ביקשתי שיוציאו את מה שהביאו, גם לפני חמש שנים, וגם שהביאו לפני שבוע.

משה גפני: אלה התקנות שלו הם היו מגיעות היום אם ה- 0-200, היינו מאשרים אותן, כיוון שהן תקנות נורמליות.

משה גפני: אני רוצה, בבקשה, להקריא: "מערכת סולארית המוקמת על גג נכס, לכל מ"ר שמעל 0,2 דונם ועד 1 דונם – 0,06 שקלים.

משה גפני: לכל מ"ר שמעל 1 דונם ועד 2 דונם – 0,03.

משה גפני: לכל מ"ר שמעל 2 דונם – 0.015.

משה גפני: זה על הגג.

משה גפני: על הקרקע, בשטח של עד 10 דונם – 0,24, לכל מ"ר שמעל 10 דונם ועד 300 דונם – 0,12.

משה גפני: לכל מ"ר שמעל 300 דונם ועד 750 דונם – 0,06.

משה גפני: לכל מ"ר שמעל 750 דונם – 0.03.

מיקי רוזנטל: זה המסמך - - - כי הוא דיבר קודם אחרת.

משה גפני: שואלים אתכם חברי הכנסת – האם זה הנייר שלכם?

<קריאות: - - -

מיקי רוזנטל: אתה מבין אדוני מה מטריד אותי?

מיקי רוזנטל: האם זה המסמך שעליו אנחנו מצביעים?

מיקי רוזנטל: הוא אומר - - -

משה גפני: אין לנו סמכות.

מיקי רוזנטל: אני לא יודע מה הוא מקריא.

<קריאות: - - -

משה גפני: "לכל מ"ר שמעל 0,2 דונם ועד 1 דונם – 0,6.

משה גפני: לכל מ"ר שמעל 1 דונם ועד 2 דונם – 0,3.

משה גפני: לכל מ"ר שמעל 2 דונם – 0,15.

משה גפני: על הקרקע – שטח של עד 10 דונם – 2,4.

משה גפני: לכל מ"ר שמעל 10 דונם ועד 300 דונם – 1,2.

משה גפני: לכל מ"ר שמעל 300 דונם ועד 750 דונם – 0,3.

מיקי רוזנטל: על המספרים האלה אנחנו רוצים להצביע.

משה גפני: לא סיימתי את ההקראה: "מ-0 עד 200 מ' – אגורה אחת".

משה גפני: אני חוזר ואומר – אם אתם רוצים ללכת אתי בעניין הזה – בסדר.

משה גפני: זה קצת דבר שהוא לא מקובל, כי תקנות צריכות להגיע חתומות על ידי השרים.

משה גפני: אני יודע בוודאות מוחלטת שהתקנות האלה היו מגיעות ככה.

משה גפני: הם התחילו להשתנות עם השלטון המקומי ופתאום יש הצמדה, ולא מתחשבים במה שגבו מהאנשים האלה במשך 5 שנים בגלל שיש ויכוח, שהוויכוח לדעתי הוא ויכוח סרק.

משה גפני: הוא ויכוח בגלל שמישהו פוחד מהשלטון המקומי.

<עודד אגמון: אני לא יודע מתוך איזה מסמך אתה מקריא, אבל אם אתה מקריא מתוך המסמך של 2010, שזה מה שמונח פה, ששני השרים חתומים עליו- אז מה שהיה חסר פה זה הסיפור של האגורה עד מתקן של 200 מ'.

<עודד אגמון: אנחנו בחנו את זה, ומבחינתנו אלה תעריפים שכל המשק יכול - - -

מיקי רוזנטל: אין נציגות של השלטון המקומי?

מיקי רוזנטל: אדוני, אם אנחנו מצביעים על זה, זה נכנס לתוקף?

משה גפני: לא.

משה גפני: אבל יש לזה הרבה משמעות.

משה גפני: יש לזה כמה משמעויות.

משה גפני: המשמעות של העניין היא, מבחינה ציבורית – ועדת הכספים קיבלה החלטה שזה מה שצריך להיות, והיא מבקשת מהשרים להביא את התקנות לוועדה.

משה גפני: אנחנו אומרים את זה מבחינה ציבורית.

משה גפני: סביר להניח שיש לזה השלכות גם מבחינת בג"ץ, מכיוון שאנחנו דנו על העניין הזה, זה כבר דיון שני או שלישי שאנחנו דנים.

משה גפני: דנו כבר כמה פעמים וזו המסקנה אליה הגענו.

מיקי רוזנטל: שאלה אחרונה: אם השרים לא יקבלו את דעתנו?

מיקי רוזנטל: הם יצטרכו להביא משהו אחר.

משה גפני: אז הם יביאו משהו אחר, אבל הם גם יצטרכו לבוא לכאן.

משה גפני: לפי דעתי השרים לא בעניין.

משה גפני: אם אני אדבר אתם באופן אישי, גם עם שר הפנים וגם עם שר האוצר, הוא יקבל את זה.

משה גפני: מי בעד אישור התקנות כפי שקראתי, כולל התוספת?

משה גפני: התקנות הלא חתומות.

משה גפני: הצבעה בעד אישור התקנות – רוב התקנות אושרו.

משה גפני: ועדת הכספים קיבלה החלטה.

משה גפני: אנחנו מבקשים מהשרים של המשרדים הנוגעים בדבר להביא תקנות, להביא אותן לאישור.

משה גפני: זאת העמדה של כולנו, ללא יוצא מן הכלל.

משה גפני: אני לא הלכתי לדבר עם השרים, אני אמור ללכת לדבר אתם.

אורלי לוי אבקסיס: שזה נשאר על 1.2.

משה גפני: כן.

משה גפני: אתם, הפקידות שעוסקת בעניין הזה, אנחנו לא מבקשים להשתנות.

משה גפני: אנחנו מבקשים שתעשו את זה מהר, למען הכבוד שלנו, למען הכבוד שלכם, למען המטרה של מדינת ישראל.

משה גפני: אני מודה לכל המשתתפים, תודה רבה, הישיבה נעולה.